
Colegiul Naţional de Informatică
 ,,Carmen Sylva” Petroşani
Proiectul Multilateral Comenius – COM – 13-PM- 293 – HD – PL

,,Young Masters of Bussines in Action”

Nr.               /   

DISEMINARE  REUNIUNE  DE  PROIECT  POZNAŃ - POLONIA


În cadrul proiectului multilateral Comenius ,,Young Masters of Bussines in Action”, în care 

Colegiul Naţional de Informatică ,,Carmen Sylva” Petroşani este partener alături de Polonia şi  Turcia s-a desfăşurat prima reuniune de lucru în perioada 4 – 9 noiembrie 2013, la şcoala Gimnazjum Nr. 53 im. Pawła Edmunda Strzeleckiego w Zespole Szkół Nr. 8 w Poznaniu, în oraşul Poznań- Polonia. Din delegaţia şcolii au făcut parte: prof. Ghiban Lili-coordonatoarea proiectului, director prof. Resmeriţă Lucian Marius, dir. adj. Prof. David Mariana Rodica şi Popescu Rodica Mariana – membri în echipa de proiect.

Gimnazjum Nr. 53 im. Pawła Edmunda Strzeleckiego w Zespole Szkół Nr. 8 w Poznaniu, este o şcoală care funcţionează într-o zonă urbană. În 2002 a primit numele Pawła Edmunda Strzeleckiego ca susţinător al şcolii. Directorul instituţiei dna Ewa Baranowska alături de cadrele didactice şi cei 142 de elevi oferă o atmosferă prietenoasă tuturor partenerilor din proiectele Comenius pe care le coordonează.

În prima zi  a fost vizitată Universitatea ,,Adam Mickiewicz” – Poznań, unde ne-am întâlnit cu profesori şi studenţi de la catedra de limbi romanice – studenţi care studiază limba română.

A doua zi  ne-au fost prezentaţi elevii şcolii, profesorii lor şi toate  cabinetele şi sălile de sport, de către doamna director şi membrii proiectului. Primirea noastră în instituţie a fost călduroasă, plină de interes faţă de fiecare ţară participantă. A fost discutat planul Proiectului Comenius ,,Young Masters of Bussines in Action”, iar după amiază a fost vizitat Centrul sportiv-olimpic Malta.

A treia zi  a fost dedicată prezentării ţărilor, oraşelor şi şcolilor pe care le reprezentam. A avut loc o întâlnire cu elevii de la Consiliul elevilor. Am participat la mai multe lecţii: informatică, chimie, fizică, engleză, biologie, matematică, sport. Au fost stabilite criteriile de selecţie pentru elevii  participanţi la proiect. A avut loc o reuniune la Old Brevery – un centru mare de artă şi cultură din Poznań.

În a patra zi a fost finalizat programul proiectului, au fost distribuite activităţile proiectului fiecărei ţări participante, a fost stabilit numărul de mobilităţi şi numărul de cadre didactice şi elevi 
participanţi pentru fiecare mobilitate. Într-un cadru festiv, solemn a fost sărbătorit patronul şcolii Pawła Edmunda Strzeleckiego. A urmat apoi vizitarea altei şcoli dintr-o localitate apropiată de Poznań, care are acelaşi patron.

În următoarea zi ne-a fost prezentat centrul istoric  şi  Catedrala oraşului Poznań. Am participat la un moment cultural-artistic susţinut de elevii din şcoală. Au fost înmânate certificatele de participare, a fost evaluată vizita prin discuţii de grup şi s-au stabilit detalii pentru reuniunea de proiect din martie 2014, din România.

În fiecare seară profesorii au socializat,  fiind un real câştig pentru fiecare în parte.

Proiectul Comenius “ Young Masters of Bussines in Action” va fi implementat prin intermediul sprijinului financiar obţinut în cadrul Programului Sectorial Comenius al Programului de Învăţare pe Tot Parcursul Vieţii şi este finanţat de Comisia Europeana. În cadrul acestui proiect participă 3 instituţii şcolare din 3 ţări europene: Polonia(care şi coordonează proiectul), România şi  Turcia. Activităţile complementare proiectului se vor derula în perioada  august 2013- iunie 2015.

Proiectul vizează dezvoltarea spiritului antreprenorial, creativitatea, abilităţile organizatorice ale elevilor şi munca în echipă.


Obiectivele concrete ale proiectului urmăresc:

· stimularea interesului şi dezvoltarea abilităţilor elevilor;

· să demonstreze abilităţile lor şi să dobândească altele noi;
· îmbunătăţirea calităţii educaţiei prin activităţi practice, de observare şi utilizarea instrumentelor TIC;

· dezvoltarea competenţelor lingvistice;

· dezvoltarea de competenţe sociale şi civice;

· dezvoltarea competenţelor în domeniul creativităţii şi a spiritului antreprenorial;

· posibilitatea de a lucra în echipe internaţionale;

· posibilitatea de cunoaştere şi schimbul de experienţă între colegii din medii culturale diferite;
· utilizarea tehnologiei informaţiei: enciclopedii şi dicţionare, utilizarea resurselor multimedia moderne în limba maternă şi limba engleză;

· dezvoltarea capacităţii de a utiliza surse şi să le prezinte grafic;

· dezvoltarea imaginaţiei spaţiale;

· utilizarea cunoştinţelor dobândite în situaţii practice;

· dezvoltarea capacităţii de a prezenta sarcini şi probleme rezolvate într-un mod clar şi lizibil utilizând limbajul economic;

· relaţia dintre deciziile personale şi locale ale consumatorului şi impactul asupra economiei la nivel micro (antreprenor) şi macro(ţară/UE);

· dezvoltarea de sprijin educaţional tematic în formă de dicţionar, jocuri.
Prof. Ghiban Lili – coordonatorul proiectului
director prof. Resmeriţă Lucian Marius, dir. adj. Prof. David Mariana Rodica şi Popescu Rodica Mariana – membri în echipa de proiect.

